recursal/SuperWikiNEXT-32B huggingface dataset:
মসজিদ হামজা একটি মসজিদ এবং ইসলামিক কমিউনিটি সেন্টার যা নিউ ইয়র্কের ভ্যালি স্ট্রিমের ২০০ স্টুয়ার্ট এভিনিউতে অবস্থিত। এটিতে "হামজা একাডেমি" নামে একটি কে-১২ স্কুল সিস্টেম রয়েছে, এবং ভ্যালি স্ট্রিমের একটি বড় মসজিদ রয়েছে। মসজিদটি জন এফ কেনেডি আন্তর্জাতিক বিমানবন্দর থেকে পনের মিনিট দূরে অবস্থিত এবং প্রায় ১,৪০০ পরিবারকে সেবা প্রদান করে। মসজিদটি বর্তমানে রমজান মাসে পাঁচটি দৈনিক নামাজ, প্রাপ্তবয়স্ক এবং শিশুদের কুরআন ক্লাস এবং তারাবীহের জন্য মসজিদটি ব্যবহার ের প্রস্তাব দেয়। মসজিদটি মূলত একটি ২ বেডরুম বাড়ি হিসাবে শুরু হয়েছিল, কিন্তু ভ্যালি স্ট্রিমের ক্রমবর্ধমান মুসলিম সম্প্রদায়ের ফলে, ২০০৭ সালে একটি বড় ভবনে প্রসারিত হয়।  ২০১৫ সালের বার্ষিক তহবিল সংগ্রহে, মসজিদটি সম্প্রসারণের পরিকল্পনা ঘোষণা করে যার মধ্যে একটি ভূগর্ভস্থ পূর্ণ বাস্কেটবল কোর্ট/জিমন্যাসিয়াম এবং হামজা একাডেমির জন্য আরও শ্রেণীকক্ষ অন্তর্ভুক্ত থাকবে। এই মসজিদের প্রতিষ্ঠাতা ভাইরা হলেন জাওয়াইদ এ মিনহাস, ইকবাল মতিওয়ালা, ড. আশফাক আহমেদ এবং আরও বেশ কয়েকজন।[]

আরো দেখুন
---------

* আমেরিকার মসজিদের তালিকা
* মসজিদের তালিকা
* মার্কিন যুক্তরাষ্ট্রের মসজিদের তালিকা

তথ্যসূত্র
---------

1. ↑  Msjidhamza
**লিনিয়ার পার্ক** বাংলাদেশের খুলনা জেলার খুলনা মহানগরীর গল্লামারী এলাকায় ময়ূরনদীর তীরে অবস্থিত একটি বিনোদন পার্ক।

বর্ণনা
------

খুলনা সিটি কর্পোরেশন ২০০৯ সালে নগরীর গল্লামারীর ময়ূর নদীর তীরে ১৪ একর জায়গা নিয়ে একটি পার্ক নির্মাণের উদ্যোগ নেয়। প্রকল্পটি অনুমোদনের পর ২০১২ সালে পার্কটি তৈরির কাজ শুরু হয়। প্রকল্পে রয়েছে আরসিসি পিলার ও তারকাঁটার প্রাচীর, প্রবেশদ্বারের বাম পাশে পাঁচটি দোকানঘর, এন্ট্রিপ্লাজা (টিকিট কাউন্টার ও এন্ট্রিগেটসহ), পার্কিং জোন, রেস্টুরেন্ট, অফিস শেড ও সিকিউরিটি শেড, বাঘ ও হরিণের দুইটি রেপ্লিকা, চারতলা অবজারভেশন টাওয়ার, ১০টি আমব্রেলা শেড, দুইটি টয়লেট, প্যাডেস্ট্রিয়ান, ওয়াকওয়ে, দুইটি পিকনিক শেড (কিচেনশেডসহ), ডেকোরেটিভ বাউন্ডারি ওয়াল এবং চিলড্রেন জোনের মধ্যে চারটি সি স, একটি সি স সার, চারটি পেন্ডুলাম, চারটি কাম্বিং পোল, দুইটি মেরি গ্রাউন্ড, জ্যাম্পিং প্যাড, দুইটি স্লিপার, আর্টিফিশিয়াল টানেল।

তথ্যসূত্র
---------

1. ↑
2. ↑
3. ↑  "খুলনায় অবশেষে চালু হচ্ছে লিনিয়ার পার্ক : নির্মিত হয়নি বাউন্ডারি ওয়াল - daily nayadiganta"। *The Daily Nayadiganta*। [*স্থায়ীভাবে অকার্যকর সংযোগ*]
**নিমাড়ি**, মধ্যপ্রদেশের দক্ষিণ-পশ্চিমে ত তথা ভারতের মধ্য-পশ্চিমাংশে অবস্থিত নিমাড় অঞ্চলের একটি প্রচলিত কথ্যভাষা৷ ভূখণ্ডটি মহারাষ্ট্র রাজ্যের উত্তরে ও মধ্যপ্রদেশের মালব অঞ্চলের দক্ষিণাংশে অবস্থিত৷

সাহিত্য
-------

নিমাড়ি ভাষার বিখ্যাত লেখক হলেন, **গৌরীশঙ্কর শর্মা**, **রামনারায়ণ উপাধ্যায়** প্রভৃৃতি৷ নিমাড়ি ভাষা মুলত খরগাঁও, বরওয়ানি, হারদা ও খান্ডোয়া জেলাতে প্রচলিত৷ আঞ্চলিক ভাষাতে সাহিত্যচর্চায় **রামনারায়ণ উপাধ্যায়, মহাদেব প্রসাদ চতুর্বেদী, প্রভাকর জ্বি দুবে, জীবন জোশী** প্রমুখ লেখকদের অবদান অনস্বীকার্য৷ 'আম্মার বোল' প্রকাশনীর ভগবত গীতার অনুবাদ ও "মধ্য" হলো মহাদেব প্রসাদ চতুর্বেদী রচিত প্রথমদিকের দুটি নিমাড়ি ভাষার মহাকাব্য৷ প্রভাকর জ্বি দুবে ভারতীয় প্রধানমন্ত্রী সাহিত্যসম্মান পুরষ্কারপ্রাপ্ত৷ তিনি ওঁকারেশ্বর শিব জ্যোতির্লিঙ্গ স্থানের নিকটে অবস্থিত বড়োয়াহা নামক ছোট শহরের বাসিন্দা৷ তিনি একাধিক মঞ্চনাট্য ও অলংকৃৃত করেছেন৷ তিনি তার বিখ্যাত রচনা গাম্মাত স্বং এর জন্য স্মরণীয়৷ ইসুরি একাডেমী থেকে তিনি ঠুমকা বইটির জন্যও পুরষ্কৃত হন৷

বিতর্ক
------

অঞ্চলভিত্তিক জনসংখ্যার নির্ণয় সর্বশেষ ২০১১ খ্রীস্টাব্দে সম্পন্ন হয়৷ প্রাথমিকভাবে নিমাড়িকে হিন্দির একটি আঞ্চলিক উপভাষা হিসাবে উপস্থাপন করা হয়, কিন্তু বহুক্ষেত্রে এমন দেখা গেছে যে বিপুল সংখ্যক নিমাড়িভাষীকে মুল হিন্দি ভাষার অন্তর্ভুক্ত করা হয়েছে যা হিন্দি ভাষার সংখ্যাগরিষ্ঠতা প্রদর্শণে সহায়তা করেছে৷ নিমাড়ি ভাষার মতো বেশ কিছু ভাষা স্থানীয়দের হীনম্মন্যতা ও কুটনৈতিক কারণে সংকটাপন্ন৷

অঞ্চল
-----

এটি দক্ষিণ পশ্চিম মধ্যপ্রদেশের ভাষা৷ ভাষাটির বিস্তার তিনটি নিমাড় অঞ্চলের জেলা ও পার্শ্ববর্তী জেলাগুলিতে৷

* **মধ্যপ্রদেশ - ২২৯৩৮৪১**
	+ দেওয়াস জেলা - ৪৮৪৭০(৩.১০%)
	+ ধার জেলা - ৩৩৪১২৮(১৫.২৯%)
	+ ইন্দোর জেলা - ৪৫৪৯৫(১.৩৯%)
	+ খরগাঁও জেলা - ৯৭০২৪১(৫১.৮০%)
	+ বড়ওয়ানি জেলা - ৩৩০৩৫১(২৩.৮৪%)
	+ আলিরাজপুর জেলা - ৩৪৮০(০.৪৮%)
	+ খাণ্ডোয়া জেলা - ৫৩১৭০৮(৪০.৫৯%)
	+ বুরহানপুর জেলা - ১৬৯৯০(২.২৪%)

তথ্যসূত্র
---------

1. ↑  "Statement 1: Abstract of speakers' strength of languages and mother tongues - 2011"। *www.censusindia.gov.in*। Office of the Registrar General & Census Commissioner, India। সংগ্রহের তারিখ ২০১৮-০৭-০৭।
2. ↑  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "নিমাড়ি"। *গ্লোটোলগ ৩.০* (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।
3. ↑
**সংগীত** সময় এবং জায়গার মধ্যে বিস্তৃতভাবে অতীত ও বর্তমানের প্রতিটি জ্ঞাত সংস্কৃতি এবং ধর্মের মধ্যে পাওয়া যায়॥ সর্বাধিক বিচ্ছিন্ন উপজাতি গোষ্ঠীসহ বিশ্বের সমস্ত লোকের একধরনের সংগীত রয়েছে, তাই এই সিদ্ধান্তে উপনীত হওয়া যায় যে, বিশ্বজুড়ে মানব বিচ্ছুরণের আগে পৈতৃক জনগোষ্ঠীতে সংগীতের উপস্থিত ছিল। ফলস্বরূপ, প্রথম সংগীত আফ্রিকায় উদ্ভাবিত হয়েছে বলে ধারণা করা হয় এবং পরে মানব জীবনের একটি মৌলিক উপাদান হয়ে উঠেছে। 

প্রাচীন চীনা সঙ্গিতজ্ঞ।
সংস্কৃতির সংগীত সামাজিক এবং অর্থনৈতিক সংগঠন এবং অভিজ্ঞতা, জলবায়ু, প্রযুক্তিতে প্রবেশাধিকার এবং ধর্ম বিশ্বাস সহ সংস্কৃতির অন্যান্য সমস্ত দিক দিয়ে প্রভাবিত হয়। সংগীত যে আবেগ এবং ধারণা প্রকাশ করে, যে পরিস্থিতিতে সংগীত বাজানো হয় এবং শোনা যায় এবং সংগীত গায়ক এবং সুরকারদের প্রতি মনোভাব অঞ্চল এবং কালের মধ্যে পৃথক হয়। সংগীত ইতিহাস সংগীতবিদ্যা এবং ইতিহাসের স্বতন্ত্র উপক্ষেত্র যা কালানুক্রমিক দৃষ্টিকোণ থেকে সংগীত (বিশেষত পশ্চিমা শিল্প সংগীত) অধ্যয়ন করে।

তথ্যসূত্র
---------

1. ↑  Wallin, Nils Lennart; Steven Brown (২০০১)। *The Origins of Music*। MIT Press। আইএসবিএন 978-0-262-73143-0।
2. ↑  Krause, Bernie (2012). *The Great Animal Orchestra: Finding the Origins of Music in the World's Wild Places*. New York: Little Brown/Hachette
**করুণাকালাগে সজীবা চানকা ডি সিলভা** (সিংহলি: සජීව ද සිල්වා; জন্ম: ১১ জানুয়ারি, ১৯৭১) কালুতারা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯৬ থেকে ২০০০ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে বার্গার রিক্রিয়েশন ক্লাব, নন্দেস্ক্রিপ্টস ক্রিকেট ক্লাব, সেবাস্টিয়ানিটেস ক্রিকেট ও অ্যাথলেটিক ক্লাবের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতেন **সজীবা ডি সিলভা**।

খেলোয়াড়ী জীবন
---------------

১৯৯০-৯১ মৌসুম থেকে ২০০৩ সাল পর্যন্ত সজীবা ডি সিলভা’র প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে আটটিমাত্র টেস্ট ও আটত্রিশটি একদিনের আন্তর্জাতিকে অংশগ্রহণ করেছেন সজীবা ডি সিলভা। ১৪ মার্চ, ১৯৯৭ তারিখে হ্যামিল্টনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ মার্চ, ১৯৯৯ তারিখে ঢাকায় অনুষ্ঠিত এশিয়ান টেস্ট চ্যাম্পিয়নশীপে পাকিস্তান দলের বিপক্ষে সর্বশেষ টেস্টে অংশ নেন তিনি।

১৯৯৯ সালে দলের সাথে জিম্বাবুয়ে গমন করেন। জাতীয় দলে তাকে অন্তর্ভুক্ত করার সুযোগের পূর্ণাঙ্গ সদ্ব্যবহার করেছিলেন। বুলাওয়েতে সিরিজের দ্বিতীয় ওডিআইয়ে রাসেল আর্নল্ডের সাথে দশম উইকেটে ৫১ রান তুলেন। এটিই ওডিআইয়ে শ্রীলঙ্কার শেষ উইকেট জুটিতে সর্বোচ্চ রানের নতুন রেকর্ড।

পাকিস্তানের মুখোমুখি
--------------------

কলম্বোয় সফরকারী পাকিস্তানের বিপক্ষে টেস্ট সিরিজে তাকে রাখা হয়। তবে, টেস্টে আহামরি কোন অবদান রাখেননি। তাসত্ত্বেও একদিনের ক্রিকেটে অত্যন্ত কার্যকরী ভূমিকা রাখেন। টেস্টের উপযোগী দ্রুতলয়ে বোলিং করতে না পারলেও বলে সুইং আনয়ণ ও নিখুঁত নিশানা বরাবর বোলিংয়ে প্রভাব বিস্তার করতেন। ওডিআইয়ে বেশ কিছু উইকেট লাভের কৃতিত্ব দেখান। তার বল থেকে ব্যাটসম্যানদেরকে রান সংগ্রহে কিছুটা চিন্তা-ভাবনা করে অগ্রসর হতে হতো।

পরিসংখ্যান
----------

টেস্টে ৫-উইকেট

| # | পরিসংখ্যান | খেলা | প্রতিপক্ষ | মাঠ | শহর | দেশ | সাল |
| --- | --- | --- | --- | --- | --- | --- | --- |
| **১** | ৫/৮৫ | ২ |  পাকিস্তান | সিংহলীজ স্পোর্টস ক্লাব গ্রাউন্ড | কলম্বো | শ্রীলঙ্কা | ১৯৯৭ |

তথ্যসূত্র
---------

1. ↑  "2nd ODI: Zimbabwe v Sri Lanka at Bulawayo, Dec 12, 1999 | Cricket Scorecard | ESPN Cricinfo"। *Cricinfo*। সংগ্রহের তারিখ ২০১৭-০৩-২৮।
2. ↑  "Cricket Records | Records | Sri Lanka | One-Day Internationals | Highest partnerships by wicket | ESPN Cricinfo"। *Cricinfo*। সংগ্রহের তারিখ ২০১৭-০৩-২৮।

আরও দেখুন
---------

* নুয়ান জয়সা
* কপিলা বিজেগুণবর্ধনে
* শ্রীলঙ্কান টেস্ট ক্রিকেটারদের তালিকা
* ১৯৯৮-৯৯ এশিয়ান টেস্ট চ্যাম্পিয়নশীপ
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে সজীবা ডি সিলভা উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে সজীবা ডি সিলভা  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
Belarus Fashion Week Logo বেলারুশ ফ্যাশন সপ্তাহ লোগো
**বেলারুশ ফ্যাশন সপ্তাহ** বেলারুশের মিনস্কে বছরে দুবার অনুষ্ঠিত একটি আন্তর্জাতিক ফ্যাশন ইভেন্ট । ২০১০ সালে এই ইভেন্টটির আয়োজন হয়েছিল এবং সেই থেকে পেশাদার যোগাযোগ, সহযোগিতার আলোচনা এবং দেশে এবং বিদেশে এই শিল্পের অবস্থা এবং বিকাশ উপস্থাপনের জন্য ফ্যাশন শিল্পের উৎপাদক, ক্রেতা এবং প্রতিনিধিদের সফলভাবে একত্রিত করা হয়েছে। 

বিএফডাব্লু  এর প্রথম মরসুম ২০১০ সালের শুরুর দিকে মিনস্কে অনুষ্ঠিত হয়েছিল এবং এর পর থেকে এটি বেলারুশিয়ান ডিজাইনারগণ তাদের সৃজনশীল সম্ভাবনা প্রদর্শন করার জন্য অনুকূল পরিস্থিতি তৈরি করেছে

বিদেশী ডিজাইনার
---------------

২০১৭ সালে বেলারুশ ফ্যাশন উইক দুটি আন্তর্জাতিক ফ্যাশন ডিজাইনারকে স্বাগত জানিয়েছিল: লন্ডনের লংশা ওয়ার্ড এবং ইতালির যমজ ফ্লোরেন্স

ফ্যাশন ও পেশা
-------------

২০১০ সাল থেকে, *ফ্যাশন পেশাগত* ফোরামটি বেলারুশ ফ্যাশন সপ্তাহের একই সময়ে আয়োজিত হয়। ২০১৭ সালে, ইতালি, জার্মানি, যুক্তরাজ্য, ফ্রান্স এবং কানাডা থেকে দশ শতাধিক বিশেষজ্ঞ সাংবাদিকতা, ডিজিটাল সেক্টর, সামাজিক নেটওয়ার্কের যুগে ব্যবসায়ের সুরক্ষা, বি টু বি বেসিকস এবং ব্র্যান্ড বিকাশের ক্ষেত্রে গুরুত্বপূর্ণ বিষয় নিয়ে আলোচনা করেছেন।

আরো দেখুন
---------

* বার্লিন ফ্যাশন সপ্তাহ
* লন্ডন ফ্যাশন সপ্তাহ
* মিলান ফ্যাশন সপ্তাহ
* নিউ ইয়র্ক ফ্যাশন সপ্তাহ

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৩ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১৯।
2. ↑  COQUET (২০১৮-০৪-১২)। "9 фактов о Belarus Fashion Week"। *COQUET* (রুশ ভাষায়)। সংগ্রহের তারিখ ২০১৯-০১-২৪।
3. ↑
4. ↑
5. ↑  "সংরক্ষণাগারভুক্ত অনুলিপি"। ১৫ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১৯।
**তুর্কি চারুলিপি শিল্প জাদুঘর** (তুর্কি: *Türk Vakıf Hat Sanatları Müzesi*) তুরস্কের ইস্তাম্বুলের ফাতিহ জেলার বায়জিদ স্কয়ারে অবস্থিত একটি জাদুঘর। ১৫০৬ এবং ১৫০৮ সালের মধ্যে নির্মিত, এই বিল্ডিংটি পূর্বে দ্বিতীয় বায়জিদ কমপ্লেক্সের একটি মাদরাসা ছিল। যা উসমানীয় সুলতান দ্বিতীয় মুহাম্মদের পুত্র সুলতান দ্বিতীয় বায়েজিদের আদেশক্রমে নির্মিত হয়েছিল।

সংগ্রহ
------

এই জাদুঘরের সংগ্রহে আছে ৩১২১টি নমুনা রয়েছে যা মূলত ইসলামী চারুলিপি শিল্পকে প্রতিফলিত করে। কুরআন শরীফ, তোগরা শৈলী, আলংকারিক এবং সমসাময়িক শিল্প এবং পাথর ও গ্লাসের ক্ষুদ্রশিল্পও এই জাদুঘরে সংগ্রহ আছে।

ইতিহাস
------

জাদুঘরটি ১৯৬৮ সালে ইয়াভুজ সেলিম কমপ্লেক্সের মাদরাসাটি "রাইটিং মিউজিয়াম" হিসাবে খোলা হয়েছিল। ১৯৮৪ সালে, এটি বর্তমান অবস্থানে স্থানান্তরিত হয় এবং "তুর্কি চারুলিপি শিল্প যাদুঘর" নামকরণ করা হয়।

আরো দেখুন
---------

* চারুলিপি
* তুর্কি এবং ইসলামী আর্টস যাদুঘর
* টপকাপে প্রাসাদ
* ক্যাফেরিয়া মেদ্রেশিহ
* শিল্প যাদুঘরগুলির তালিকা

তথ্যসূত্র
---------

1. ↑  "Nr. of Works Exhibited in Foundation Museums"। ২০১৪-০৯-২৭ তারিখে মূল থেকে আর্কাইভ করা।
2. ↑  howtoistanbul.com/en/the-museum-of-calligraphy/378
3. ↑  "Archived copy"। ২০১১-১০-০৭ তারিখে মূল থেকে আর্কাইভ করা। সংগ্রহের তারিখ ২০১৫-০৬-০৬।
তুরস্কের পতাকায় লাল রঙ
**তুর্কি লাল** একটি রঙ বিশেষ যা লাল রঙেরই একটি রকমফের। ১৮ এবং ১৯ শতকের দিকে সুতি কাপড় রঙিন করতে ব্যাপকভাবে ব্যবহৃত হতো রঙটি। দীর্ঘ এবং শ্রমসাধ্য প্রক্রিয়ার মধ্য দিয়ে রুবিয়া নামক একপ্রকার উদ্ভিদের মূল ব্যবহার করে তৈরি করা হতো এটি। তুর্কি লাল রঙটি ভারত বা তুরস্কে উৎপন্ন হয়েছিল এবং ১৭৪০ এর দশকে তা ইউরোপে নেওয়া হয়। ফ্রান্সে এটি **রাউজ ডি'আড্রিনোপল** (rouge d'Andrinople) নামে পরিচিত।

ইতিহাস
------

শিল্প বিপ্লব পুরো ইউরোপ জুড়ে ছড়িয়ে পড়ার সাথে সাথে রসায়নবিগণ এবং প্রস্তুতকারকরা নতুন লাল রঙের সন্ধান করতে শুরু করেছিলেন যা বড় আকারের টেক্সটাইল তৈরিতে ব্যবহৃত হতে পারে। ১৮ এবং ১৯ শতকের গোড়ার দিকে তুরস্ক এবং ভারত থেকে ইউরোপে আমদানি করা একটি জনপ্রিয় রঙ ছিল তুর্কি লাল যা ফ্রান্সে রাউজ ডি'আড্রিনোপল নামে পরিচিত। ১৭৪০ এর দশকের শুরুতে, এই উজ্জ্বল লাল রঙটি ইংল্যান্ড, নেদারল্যান্ডস এবং ফ্রান্সে সুতি-টেক্সটাইল রঙ্গিন বা মুদ্রণ করতে ব্যবহৃত হতো। তুর্কি লাল রঙের মূল উপাদান হিসাবে রুবিয়া উদ্ভিদের মূল ব্যবহার করা হতো, তবে প্রক্রিয়াটি বেশ দীর্ঘ এবং জটিল ছিল। এজন্য ফ্যাব্রিকটি অনেক ব্যয়বহুল ছিল কিন্তু ফলস্বরূপ তা ছিলো উজ্জ্বল এবং দীর্ঘস্থায়ী লাল, কারমিনের অনুরূপ ও তুলোর সঙ্গে পুরোপুরি সামঞ্জস্যপূর্ণ। ঐ সময়ে ফ্যাব্রিকটি ইউরোপ থেকে আফ্রিকা, মধ্য প্রাচ্য এবং আমেরিকাতে বহুল পরিমাণে রফতানি করা হয়েছিল। উনিশ শতক আমেরিকাতে এটি প্রচলিত জোড়াতালি বালাপোশ, লেপ, তোষক ও রেজাই তৈরিতে ব্যাপকভাবে ব্যবহৃত হয়েছিল।

তথ্যসূত্র
---------

1. ↑  John Wilson, *An Essay on Light and Colours*, Manchester, 1786. Pg. 21-22.
**তিলে ফিরকি** (বৈজ্ঞানিক নাম: *Arnetta atkinsoni (Wallace)*) এক প্রজাতির ছোট আকারের প্রজাপতি যার শরীর ও ডানা বাদামী রঙের। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।

আকার
----

তিলে ফিরকি এর প্রসারিত অবস্থায় ডানার আকার ২৫-৩২ মিলিমিটার দৈর্ঘ্যের হয়।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

এই স্কিপার গোত্রীয় প্রজাতি আকারে ছোট এবং কালচে ও চকচকে জলপাই বাদামী বর্ণযুক্ত। সামনের ডানার উপরিতলসেল এর বহিঃঅন্তভাগে অর্দ্ধস্বচ্ছ কয়েকটি আঁকাবাঁকা হলুদ ছোপ বিদ্যমান। অ্যাপেক্স অথবা শীর্ষের খানিক নিচে কোস্টাল প্রান্তরেখার কাছাকাছি ৩টে ছোট তীর্যক এবং সংলগ্ন অর্দ্ধস্বচ্ছ ছোপ লক্ষ্য করা যায়। ডিসকাল অংশের মধ্যভাগে ২টি অনুরূপ তীর্যক ছোপ বর্তমান। তবে ১ খ নং ইন্টারস্পেসে কোন ছোপ দেখা যায় না। সামনের ডানার নিম্নতলে কমলা হলুদ এবং সবজে ফুটকি অ দাগে ছাওয়া এবং উপরিতলের অনুরূপ দাগ-ছোপ যুক্ত। পিছনের ডানার নিম্নতলে ডিসকাল অঞ্চলে ৪টি ছোট, সাদা অ সুস্পষ্ট ছোপের একটি বাঁকানো সারি এবং সেল এর শেষপ্রান্তে একটি ছোট সাদা চপ বর্তমান। পুরুষ নমুনায়, সামনের ডানার নিম্নতলে ডরসাম এর মধ্যবর্তী অনহশে কালো টিকি (tuft) দেখা যায়। আর্দ্র ঋতুরূপ নমুনায়, পিছনের ডানার নিম্নতল অনেকাংশেই কালচে ও অনেক সাদা ছপযুক্ত, তবে শুষ্ক ঋতুরূপে এই প্রজাতি বাল রঙ্গা এবং লালচে ও সাদা অথবা কালো ছোপযুক্ত হয়।

আচরণ
----

এদের উড়ান তুলনামূলকভাবে দূর্বল গতিতে ও ভিজে অথবা স্যাঁতস্যাঁতে ছোপ এ বসতে এবং পাখির বিষ্ঠাতে বসে খাদ্যগ্রহণ করতে দেখা যায়। পাহাড়ি অঞ্চলে ২৪০ মিটার উচ্চতায় এই প্রজাতির উপস্থিতি নথিভুক্ত রয়েছে। এপ্রিল, আগস্ট ও সেপ্টেম্বর মাসে এদের উড়ে বেড়াতে দেখা যায়।

চিত্রশালা
---------

*

তথ্যসূত্র
---------

1. ↑  *Arnetta*, funet.fi
2. ↑  Moore, Frederic (1878) P. Z. S.:693
3. ↑  "*Arnetta atkinsoni Moore, 1878 – Black-tufted Bob*"। সংগ্রহের তারিখ ১৯ জানুয়ারি ২০১৮।
4. ↑  *A Pictorial Guide Butterflies of Gorumara National Park* (2013 সংস্করণ)। Department of Forests Government of West Bengal। পৃষ্ঠা ৩০৮।
5. ↑  Isaac, Kehimkar (২০০৮)। *The book of Indian Butterflies* (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা ৮৮। আইএসবিএন 978 019569620 2।

বহিঃসংযোগ
---------


উইকিমিডিয়া কমন্সে **তিলে ফিরকি** সংক্রান্ত মিডিয়া রয়েছে।
**তুর্গা পাম্প স্টোরেজ জলবিদ্যুৎ কেন্দ্র** হল পশ্চিমবঙ্গের পুরুলিয়া জেলার একটি জলবিদ্যুৎ কেন্দ্র।এটি পুরুলিয়ার অযোধ্যা পাহাড়-এ গড়ে উঠেছে।এটি দেশের একটি নির্নিওমান পাম্প স্টোরেজ জলবিদ্যুৎ কেন্দ্র।এই জলবিদ্যুৎ কেন্দ্রটির নির্মাণ শেষ হলে এটি পরিনত হবে পশ্চিমবঙ্গ তথা পূর্ব ভারত -এর মধ্যে বৃহত্তম পাম্প স্টোরেজ জলবিদ্যুৎ কেন্দ্র।এর উৎপাদন ক্ষমতা ১০০০ মেগাওয়াট।বিদ্যুৎ কেন্দ্রটি চালু হবে ২০২১ সাল।

ইতিহাস
------

অযোধ্যার গায়ে তুর্গা নালায় এই প্রকল্প গড়া সম্ভব বলে বছর ৩৬ আগেই (১৯৭৯-১৯৮০) রাজ্যকে জানায় সেন্ট্রাল ইলেকট্রিসিটি অথরিটি। কিন্তু তুর্গাকে পাশে সরিয়ে তখন ৯০০ মেগাওয়াটের পুরুলিয়া পাম্প স্টোরেজ প্রকল্প তৈরি করে পূর্বতন বাম সরকার। তুর্গা প্রকল্পে হাত পড়ে মমতা বন্দ্যোপাধ্যায়ের জমানায়। ২৫০ মেগাওয়াটের ৪টি ইউনিট গড়তে শীঘ্রই কাজ শুরুর কথা। সব কিছু ঠিকঠাক চললে, ২০২১ সালের মধ্যে তৈরি হয়ে যাবে প্রথম ইউনিটও।

পদ্ধতি
------

সাধারণ জলবিদ্যুৎ প্রকল্পে নদীতে বাঁধ দিয়ে জল ধরে রাখা হয়। তারপরে তা দিয়ে টারবাইন ঘুরিয়ে তৈরি হয় বিদ্যুৎ। কিন্তু পাম্প স্টোরেজে পাহাড়ের গায়ে দু’টি জলাধার তৈরি করা হয়। একটি উপরে ও অন্যটি নিচে। উপরের জলাধার থেকে জল ছেড়ে তা দিয়ে টারবাইন ঘুরিয়ে তৈরি হয় বিদ্যুৎ। কিন্তু সেই জল আবার জমা হয় নিচের জলাধারে। যাতে নিচের থেকে পাম্প করে প্রয়োজনে তা ফের উপরে তোলা যায়। সাধারণত রাতে বিদ্যুতের চাহিদা যখন কম থাকে, তখন নিচের জলাধার থেকে জল উপরে নেওয়া হয়। যাতে পরে দিনের বেলা চাহিদা বাড়লে, বিদ্যুৎ তৈরি করা যায় উপরে জমা জলে।

বৈশিষ্ট
-------

* ইউনিট:৪ টি ২৫০ মেগাওয়াটের।
* উৎপানদ ক্ষমতা : ১০০০
* ধরন: পাম্প স্টোরেজ জলবিদ্যুৎ কেন্দ্র

ইউনিট
-----

এই বিদ্যুৎ কেন্দ্র চারটি ইউনিট রয়েছে।

| ক্রমিক সংখ্যা | উৎপাদন ক্ষমতা | উদ্ভোদন |
| --- | --- | --- |
| ১ | ২৫০ | ২০২১ |
| ২ | ২৫০ |  |
| ৩ | ২৫০ |  |
| ৪ | ২৫০ |  |

তথ্যসূত্র
---------

1. ↑  "বিভ্রাট থেকে বাঁচিয়ে দিল পুরুলিয়ার বিদ্যুৎ"।
2. ↑  "Purulia Pumped Storage Hydroelectric Power Plant"। ১০ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৭।
3. ↑  "পাম্প স্টোরেজ বিদ্যুতে কেন্দ্রের আদর্শ পুরুলিয়া"। *আনন্দবাজার প্রত্রিকা*।
4. ↑  "অযোধ্যা পাহাড়ে বিদ্যুৎ প্রকল্পে মিলল অনুমোদন"। *আনন্দবাজার প্রত্রিকা*। সংগ্রহের তারিখ ২৫-০২-২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
5. ↑  "অযোধ্যা পাহাড়ে বিদ্যুৎ প্রকল্পে মিলল অনুমোদন"।
ভন বার্টালানফি বৃদ্ধি ফাংশন (ইংরেজিঃঃVon Bertalanffy Growth Function (VBGF) , বা ভন বার্টালানফি বক্র রেখা হচ্ছে একটি বৃদ্ধি বক্ররেখা মডেল। এটি গণিতবিদ ও পরিসংখ্যানবিদ 
লুডভিগ ভন বার্টালানফি এর নামে নামকরণ করা হয়েছে। এটি সাধারণীকৃত লজিস্টিকস ফাংশনের
একটি বিশেষ ক্ষেত্র। এই বৃদ্ধি বক্ররেখা প্রাণীদের গড় বয়সদৈর্ঘ্য পরিমাপে ব্যবহার হয়। এই ফাংশন সাধারণত বাস্তুসংস্থানবিদ্যায় মাছের বৃদ্ধিতে মডেল তৈরিতে ব্যবহার হয়। 
মডেলটি গাণিতিকভাবে এভাবে লেখা যায়:

{\displaystyle L(a)=L\_{\infty }(1-\exp(-k(a-a\_{0})))}
এখানে,a= বয়স (age),
{\displaystyle k}=বৃদ্ধি গুণাঙ্ক (growth coefficient) 
{\displaystyle a\_{0}}= প্রারম্ভিক অবস্থায় a এর মান যখন বয়স হচ্ছে শূন্য
এবং {\displaystyle L\_{\infty }} হচ্ছে 
গননার সুবিধার্থে ধরে নেয়া কাল্পনিক দৈর্ঘ্য।
এটি হচ্ছে একটি সরলরৈখিক ডিফারেন্শিয়াল সমীকরণের সমাধান। সমীকরণটি নিম্নরূপ:

{\displaystyle {\frac {dL}{da}}=k(L\_{\infty }-L)}

মৌসুমী ভন বার্টালানফি ফাংশন
---------------------------

এই ফাংশন্টি সেই সব জীবের ক্ষেত্রে ব্যবহার হয় যারা মৌসুমীভাবে বাড়ে। এটি ১৯৮৮ সালে I.F Somer তৈরি করেন।

তথ্যসূত্র
---------

* Somer I, F 1988. On a seasonally oscillating growth function. Fishbyte 6:8-11.
* Daniel Pauly, G.R Morgan(1987),

Length based methods in fisheries research.Worldfish. p. 299
ISBN 978-971-10-2228-0.

* Food And Agriculture Organisations of United Nations(2005). Management Techniques for Elasmobranch Fisheries. Food & Agriculture Org. P. 93. ISBN 978-92-5-105403-1
* Springer Science & Business Media. ISBN 978-1-4020-5570-6.
**মিয়েট নদী** (/ˈmaɪ.ɛt/ অথবা /maɪˈɛt/) কানাডার আলবার্টা প্রদেশের জেসপার জাতীয় উদ্যানের ভিতরে কানাডিয় রকি পর্বতমালার অন্তর্গত নদী। জেসপার জাতীয় উদ্যানের অন্যান্য অনেক ভৌগোলিক প্রপঞ্চের নামের মত মিয়েট নদীর নাম *ক্রী* ভাষা হতে উদ্ভূত, যার অর্থ 'বড় শিং ওয়ালা ভেড়া'। নদীটির উৎপত্তি মিয়েট গিরিপথে, এবং মোহনা আথাবাস্কা নদীতে। এটি আথাবাস্কা নদীর অন্যতম উপনদী। প্রবাহপথে নদীটির গুটিকয়েক উপনদী আছে।

প্রবাহ
------

মিয়েট নদীর ব্যুৎপত্তি, মিয়েট গিরিপথে মরেন পর্বতের পাদদেশে। এখানে ব্রিজল্যান্ড পর্বত, স্যালিয়েন্ট পর্বত, ম্যাককর্ড পর্বত এবং বিউপ্রি পর্বতে বারিপাত ও বরফ গলিত পানি জমা হয়ে মিয়েট নদীর প্রাথমিক প্রবাহ তৈরী করে। নদীটি কানাডিয় রকিজের দক্ষিণ-দক্ষিণপশ্চিম দিকে প্রবাহিত হয়ে জেসপার শহরের দক্ষিণ দিকে টেকারা লজের কাছে আথাবাস্কা নদীতে মিশেছে।

### মিয়েট মেঠোপথ

মিয়েট নদীর সমান্তরালে, নদীর তীর ধরে প্রায় ৪৩.৫ কিলোমিটার মিয়েট মেঠো পথ আছে। মেঠোপথটি কিছু অংশ একটি পরিত্যক্ত রেলপথের উপর দিয়ে চলে গেছে। রিংক কেবিন এই মেঠোপথের পাশে থাকা উল্লেখযোগ্য স্থান।

উপনদী
-----

* রিঙ্ক ব্রুক
* ক্লিয়ারভোঁ নালী
* মিনাগা নালী
* মুহিগান নালী

তথ্যসূত্র
---------

1. 1 2  Karamitsanis, Aphrodite (1991). *Place Names of Alberta, Volume 1*. Calgary: University of Calgary Press, pg. 164-165
2. ↑  Patton, Brian. Canadian Rockies Trail Guide *Google Books*, 2011. Retrieved 5 March 2019.
প্রবেশদ্বার: ভূগোল
**সেনাপতি দিঘি** বাংলাদেশের মাদারীপুর জেলার আমড়াতলা ও খাতিয়াল গ্রামের মধ্যবর্তী স্থানে অবস্থিত মানবসৃষ্ট দিঘি। মাদারীপুর জেলার ঐতিহাসিক নিদর্শনগুলোর মধ্যে সেনাপতি দিঘি অন্যতম। তটভূমিসহ সেনাপতি দিঘির আয়তন ৬০,৭০৩ বর্গমিটার, দৈর্ঘ্য ২৮৮ মিটার ও প্রস্থ ১৫৭ মিটার। গভীরতা গড়ে প্রায় ১০ মিটার। পাড়ের উচ্চতা ১৩.৫ মিটার। ১৬৬৫ সালের ২৪ ডিসেম্বর মুঘল আমলে শায়েস্তা খাঁর বড় ছেলে বুজুর্গ উমেদ খাঁর বিশ্বস্ত সেনাপতি ইসলাম খাঁ এই দিঘি খনন করেন। প্রায় সাড়ে ৩শ’ বছর ধরে নিজ মহিমায় কালের সাক্ষী হয়ে আজও টিকে আছে।

অবস্থান
-------

মাদারীপুরের কালকিনি উপজেলার বালিগ্রাম ইউনিয়নের আমড়াতলা ও খাতিয়াল গ্রামের মধ্যবর্তী স্থানে সেনাপতির দিঘির অবস্থান। প্রায় ১৫ একর ভূমির এই দিঘি। মাদারীপুর শহরের ইটেরপুল থেকে দক্ষিণ দিকে গগনপুর বাজার গিয়ে পশ্চিম দিকে রাস্তা দিয়ে সোজা রাস্তার শেষ প্রান্তে এই দিঘিটি অবস্থিত।

ইতিহাস
------

ঐতিহাসিকদের মতে, মুঘল সম্রাট আওরঙ্গজেবের (রাজত্বকাল: ১৬৫৮-১৭০৭ খ্রিষ্টাব্দ) আমলে সুবেদার শায়েস্তা খাঁর নেতৃত্বে মগ জলদস্যুদের বিতাড়িত করার জন্য তার বড় ছেলে বুজুর্গ উমেদ খাঁ ২৮৮টি নদীতে অভিযান পরিচালনা করেন। বর্তমান বাংলাদেশের চট্টগ্রাম থেকে মগ জলদস্যুদের বিতাড়িত করে তার সেনাবাহিনীর একটি অংশ চন্দ্রদ্বীপ-বাকলা (বর্তমান বরিশাল) অঞ্চলে অভিযান চালায়। সেখান থেকে মগ সৈন্যদের বিতাড়িত করে ঢাকার উদ্দেশে রওনা দেয়। ঢাকা যাওয়ার পথে বর্তমান মাদারীপুর জেলার কালকিনি উপজেলার বালিগ্রাম ইউনিয়নের মধ্যবর্তী স্থান আমড়াতলা ও খাতিয়াল এলাকায় কিছুদিন অবস্থান করে। ওই সময় পানি ও জলের অভাব মেটানোর জন্য বুজুর্গ উমেদ খাঁর বিশ্বস্ত সেনাপতি ইসলাম খাঁর সেনাবাহিনী এ দিঘিটি খনন করে বলে এর নাম হয় ‘সেনাপতির দিঘি’। আবার কারও কারও মতে, এ অঞ্চলের পানিতে লবণাক্ততা বেশি থাকায় মিষ্টি পানির প্রয়োজনে তার সেনাবাহিনী এ দিঘিটি খনন করে।

লোককথা
------

এই দিঘি নিয়ে প্রচলিত আছে বিভিন্ন লোককথা। কথিত রয়েছে, দিঘি খননের পর পানি না ওঠায় সেখানে ঘৌড়দৌড় হয়। ঘৌড়দৌড়ের একপর্যায়ে দিঘির দক্ষিণ দিক থেকে পানি উঠতে শুরু করে এবং মুহূর্তের মধ্যে দিঘিটি পানিতে পরিপূর্ণ হয়ে যায়। আরও কথিত রয়েছে, ওই সময় দিঘির কাছে অনুষ্ঠানাদির জন্য থালা-বাসন চাইলে রাতে তা দিঘির পাড়ে উঠে থাকত। অনুষ্ঠান শেষে সেখানে রেখে গেলে পরদিন সকালে সেখানে আর তা দেখা যেত না। আমড়াতলা গ্রামের কাজী আবদেলের মেয়ের বিয়ের সময় দিঘির কাছে থালা-বাসন চাওয়া হয়। যথারীতি থালা-বাসন দিঘির পাড়ে পাওয়া যায়। বিয়ের অনুষ্ঠান শেষে আবদেল কাজীর স্ত্রী বরু বিবি একটি কাঁসার বাটি ছাইয়ের মধ্যে লুকিয়ে রেখেছিল। পরের দিন ওই গৃহিণী পাগল হয়ে যায় এবং দীর্ঘকাল অসুস্থ থাকার পর তিনি মারা যান। পরবর্তী আর কোন অনুষ্ঠানে থালা-বাসন চাইলে দিঘিতে আর থালা-বাসন ভেসে উঠত না। দিঘির পশ্চিম পাশে যেখানে খাতিয়াল সরকারী প্রাথমিক বিদ্যালয় তার সামনে প্রকা- এক বটগাছ ছিল। সেই বটগাছে প্রচুর হনুমান বসবাস করত। বটগাছ ও হনুমানকে দেবতা ভেবে হিন্দুরা দিঘিতে গোসল করে এই বটগাছের নিচে এসে পুজো দিত। এখনও হিন্দু-মুসলমান অনেকেই মনে করেন দিঘিটির প্রাণ আছে। রোগ মুক্তির জন্য হিন্দু-মুসলমান মহিলারা দিঘিতে গোসলের মানত করে।

তথ্যসূত্র
---------

1. 1 2 3  "The Daily Janakantha"। *oldsite.dailyjanakantha.com*। সংগ্রহের তারিখ ২০১৯-০৭-২২। [*স্থায়ীভাবে অকার্যকর সংযোগ*]
2. ↑  travelnews; travelnews (২০১৯-০৫-২৪)। "সেনাপতি দিঘি"। *Travel News Bangladesh* (ইংরেজি ভাষায়)। সংগ্রহের তারিখ ২০১৯-০৭-২২।

আরও দেখুন
---------

* শকুনি দীঘি
* রামসাগর
* কমলারাণীর দীঘি বাংলাদেশের দ্বিতীয় বৃহত্তম দীঘি

বহিঃসংযোগ
---------


উইকিভ্রমণে ***সেনাপতি দিঘি*** সম্পর্কিত ভ্রমণ নির্দেশিকা রয়েছে।
**মারিয়া চৌধুরী** (জন্ম: ১৬ জুন ২০০০) হলেন একজন বাংলাদেশী মডেল ও অভিনেত্রী। কাজী হায়াতের ‘ইভটিজিং’ চলচ্চিত্রটির মাধ্যমে বড়পর্দায় তার অভিষেক হয়।

প্রাথমিক জীবন
-------------

বাংলাদেশের উত্তরবঙ্গের গাইবান্ধার মেয়ে মারিয়া চৌধুরী বড় হয়েছেন ঢাকায়। মারিয়ার বাবা মজিদুল হক চৌধুরী (অবসরপ্রাপ্ত) সামরিক কর্মকর্তা, মা শারমিন চৌধুরী (গৃহিনী)। দুই ভাই-বোনের মাঝে ছোট মারিয়া চৌধুরী। ছোটবেলা থেকেই নাচতে পছন্দ করতেন। এর পর অভিনয়ের প্রতি তার আগ্রহ চলে আসে।

ছোট পর্দায় আগমন
----------------

শিশুকিশোর বিষয়ক অনুষ্ঠান ‘শাপলা শালুক’ এবং ‘আনন্দ ভূবন’র উপস্থাপিকা হিসেবে ছুট পর্দায় হাজির হন মারিয়া চৌধুরী।

অভিনয় জীবন
-----------

মারিয়া চৌধুরী ছোটবেলা থেকেই স্বপ্ন দেখতেন একজন ভালো অভিনেত্রী হওয়ার। বিজ্ঞাপন চিত্রে অভিনয় করেছেন মারিয়া চৌধুরী। এর পর ছোট পর্দা থেকে রূপালী পর্দায় অভিনয় শুরু করেন তিনি। চলচ্চিত্র নির্মাতা সোহানুর রহমান সোহানের ‘অবলা নারী-ওয়াও বেবি ওয়াও’ ছবিতে প্রধান চরিত্রে অভিনয় করছেন। তার অন্যান্য উল্লেখযোগ্য চলচ্চিত্রগুলো হল ‘ইভটিজিং’, ‘অসম প্রেম’, ‘অবলা নারী’।

তথ্যসূত্র
---------

1. ↑  "ঢালিউড রানি হতে চান মারিয়া"। *দৈনিক কালের কন্ঠ*। ঢাকা৯। ২৭ ফেব্রুয়ারি ২০১৫। সংগ্রহের তারিখ ১৮ অক্টোবর ২০১৬।
2. ↑  "ঢাকাই চলচ্চিত্রে নতুন নক্ষত্র মারিয়া"। *রাইজিংবিডি*। ঢাকা। ১১ মার্চ ২০১৫। ২০১৫-০৩-১৪ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৬।
3. ↑  "মারিয়ার স্বপ্নপূরণ"। *প্রিয়.কম*। 24/02/2015। ২০১৫-১০-১৩ তারিখে মূল থেকে আর্কাইভ করা। সংগ্রহের তারিখ 2016-10-18।  এখানে তারিখের মান পরীক্ষা করুন: `|তারিখ=` (সাহায্য)
4. ↑  "নায়িকা মারিয়া আরএফএলের বিজ্ঞাপনে"। *দৈনিক কালের কন্ঠ*। ঢাকা। ১৭ অক্টোবর ২০১৬। সংগ্রহের তারিখ ২০১৬-১০-১৮।
5. ↑  "আমাকে বহুরূপী চরিত্রে দেখা যাবে"। *দৈনিক কালের কন্ঠ*। ঢাকা। ১৮ অক্টোবর ২০১৬। সংগ্রহের তারিখ ২০১৬-১০-১৮।
শ্রীশ্রী চণ্ডী বা দেবী সপ্তশতীর উত্তর চরিত্রের সূচনায় দেবী **চন্দ্রঘণ্টা** দেবীমহাসরস্বতীর নবদুর্গা অবতারের তৃতীয় মূর্তি বলে বর্ণিত। দেবী চন্দ্রঘণ্টার পূজা নবরাত্রিক ব্রতের তৃতীয় দিনে শুক্লতৃতীয়াকল্পে সম্পন্ন হয়। মণিপুর চক্রে অবস্থিতা,কোটিসূর্যসঙ্কাশা দশভুজা ত্রিনেত্রা এই দেবী সাধকের সকল দুর্গতি,বিঘ্ন নাশ করেন। তিনি হিমালয়দুহিতা ও শিবের পত্নী। 
  
দেবীর বিস্তৃত ধ্যানমন্ত্র-
  
বন্দে বাঞ্ছিতলাভায়াং চন্দ্রার্ধকৃতশেখরাম্।  

সিংহস্থাং দশভুজাং চন্দ্রঘন্টাং যশস্বিনীম্।।
  
মণিপুরস্থিতাং নিত্যাং তৃতীয়দুর্গাং ত্রিনয়নাম্।  

খড়্গং গদাং ত্রিশূলঞ্চ চাপং শরং তথা পরম্।।
  
পদ্মং কমণ্ডলুং মালাধরাং বরাভীতিকরাম্।  

পট্টবস্ত্রপরিধানাং স্মেরাননাং বরাং শুভাম্।।
  
হারমঞ্জীরকেয়ূরকিঙ্কিনীরত্নকুণ্ডলমণ্ডিতাম্।  

নানালঙ্কারশোভাঢ্যাং সূর্য্যকোটিসমং প্রভাম্।‌।
  
প্রফুল্লবদনাং কান্তকপোলাং পীনোত্তুঙ্গপয়োধরাম্।  

কমনীয়াং লাবণ্যাং ক্ষীণকটিং নিতম্বিনীম্।।

প্রচলিত লোককাহিনী অনুসারে শিব-পার্বতীর বিবাহের দিনে অনুষ্ঠান পণ্ড করার মানসে তারকাসুর দৈত্যবাহিনী প্রেরণ করলে বিবাহকার্য নির্বিঘ্নে সম্পন্ন করতে দেবী পার্বতী ত্রিনেত্রা দশভুজা সিংহবাহিনী রূপে আবির্ভূতা হন ও চন্দ্রসম বিশাল ও শুভ্র ঘণ্টা বাজিয়ে সকল দৈত্য বিতাড়ন করেন। আরেক মতে শিব বিবাহকালে বিকট রূপ পরিগ্রহ করে ভূতপ্রেতাদি অনুচর সহ বিবাহসভায় উপস্থিত হলে তাঁদের দেখে মেনকা মূর্ছিতা হন। দেবী পার্বতী শিবের এই রূপের বিপ্রতীপে চন্দ্রঘণ্টা রূপ ধারণ করেন। দেবীর এই যোদ্ধৃরূপ দেখে শিব চণ্ড রূপ সংবরণ করেন ও বিবাহের জন্যে অপূর্ব মনোহর চন্দ্রচূড় বা চন্দ্রশেখর রূপ পরিগ্রহ করেন।[]

তথ্যসূত্র
---------

বহিসংযোগ
--------
**মিরা সান্যাল** (**হিরানন্দনি**; ১৫অক্টোবর ১৯৬১ – ১১ জানুয়ারি ২০১৯) ছিলেন একজন ভারতীয় ব্যাংকার এবং রাজনীতিবিদ। তিনি ভারতের রয়্যাল ব্যাংক অফ স্কটল্যান্ডের প্রধান নির্বাহী কর্মকর্তা এবং চেয়ারম্যান হিসাবে দায়িত্ব পালন করেছিলেন। ২০১৪ সালের লোকসভা নির্বাচনে দক্ষিণ মুম্বইয়ে আম আদমি পার্টির প্রার্থী হওয়ার জন্য তিনি আরবিএস থেকে পদত্যাগ করার আগে ৩০ বছরেরও বেশি সময় ধরে ব্যাংকিংয়ের সাথে জড়িত ছিলেন। তিনি নৌ কর্মকর্তা ভাইস অ্যাডমিরাল গুলাব মোহনলাল হিরানন্দনির মেয়ে । এর আগে তিনি ২০০৯ সালের লোকসভা নির্বাচনে মুম্বই দক্ষিণ আসন থেকে স্বতন্ত্র প্রার্থী হিসাবে প্রতিদ্বন্দ্বিতা করেছিলেন।

জীবনের প্রথমার্ধ
----------------

মিরা সান্যাল ১৯৬১ সালে ভারতীয় নৌবাহিনীর কর্মকর্তা গুলাব মোহনলাল হিরানন্দনি এবং তার স্ত্রী বানু হিরানন্দনির ঘরে জন্মগ্রহণ করেছিলেন। পরিবারটি ভারত বিভাজনের সময় সিন্ধ থেকে ভারতে চলে এসেছিল। তার বাবা ১৯৭১ সালের ভারত-পাকিস্তান যুদ্ধে পাকিস্তানের করাচিতে সংগঠিত নৌ হামলা অপারেশন ট্রাইডেন্টের মূল পরিকল্পনাকারী ছিলেন।

রাজনৈতিক জীবন
-------------

২০০৮ সালের মুম্বই হামলার পরে সান্যাল ২০০৯ সালে লোকসভা নির্বাচনে নির্দলীয় প্রার্থী হিসাবে দাঁড়িয়েছিলেন, কিন্তু নির্বাচনে হেরেছিলেন। স্বামীর সাথে তিনি ২০১৩ সালের দিল্লি নির্বাচনে আম আদমি পার্টির জন্য প্রচারণা ও তহবিল সংগ্রহ করেছিলেন। তিনি আম আদমি পার্টির অর্থনৈতিক নীতি সম্পর্কিত জাতীয় কমিটির সদস্য ছিলেন।

মৃত্যু
------

মিরা সান্যাল ক্যান্সারে আক্রান্ত হয়ে দুই বছর চিকিৎসার পর ২০১৯ সালের ১১ জানুয়ারিতে মৃত্যুবরণ করেন।

তথ্যসূত্র
---------

1. ↑  "Vice-Admiral Hiranandani cremated with full Naval honours"। *The Hindu*। ৩ সেপ্টেম্বর ২০০৯। সংগ্রহের তারিখ ১৩ জানুয়ারি ২০১২। [*স্থায়ীভাবে অকার্যকর সংযোগ*]
2. ↑  Anita Bhoir, Meera Sanyal to quit Royal Bank of Scotland for a full-time career in politics *The Economic Times*, 10 April 2013
3. ↑  "Meera Sanyal canvassing for AAP"। *Times of India*। ২৩ অক্টোবর ২০১৩। ১০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৪।
4. ↑  "AAP's National Economic Committee"। *The Financial Express*। ১৯ জানুয়ারি ২০১৪। ২২ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৪।
5. ↑  Nair, Arun (১২ জানুয়ারি ২০১৯)। "Meera Sanyal, Top Banker-Turned-AAP Leader, Dies After Battling Cancer"। *NDTV*। সংগ্রহের তারিখ ১২ জানুয়ারি ২০১৯।
**লেবাপ** **অঞ্চল মসজিদ** বা **লেবাপ ওয়েলাস্যাটিনিয় বাট মসজিদ হলো** **লেবাপ** অঞ্চলের প্রধান মসজিদ তুর্কমেনিস্তানের **তর্কমানাবতের** একটি মসজিদ ।  মসজিদটিতে একসাথে ৩০০০ মুসল্লি একসাথে নামায আদায় করতে পারে  এবং এটি বিটারপ তুর্কমেনিস্তানের রাস্তায় অবস্থিত।

ইতিহাস
------

এই মসজিদটির ভিত্তিপ্রস্তর হয়েছিলো ২০১৫ সালের জুন মাসে।

২০২০ সালের ২১ ফেব্রুয়ারি তুর্কমেনিস্তানের রাষ্ট্রপতি গুরবাঙ্গুলি বারদিমুহমাদভ এটির উদ্বোধন করেন।

স্থাপত্য
--------

মসজিদের মোট ক্ষেত্রফল ৫ হেক্টর (১২ একর), এবং এর দ্বিতল ভবনে ৩০০০ জন মুসল্লি একসাথে নামায আদায় করতে পারেন। চারটি মিনারের প্রতিটিটির উচ্চতা ৬৩ মি (২০৭ ফু) , এবং গম্বুজটির উচ্চতা ৪০ মি (১৩০ ফু) । এখানে ৫০০ জনের জন্য সদাকের একটি ঘর, ৫০ জনের জন্য একটি হোটেল এবং একটি পার্কিং রয়েছে।

মসজিদের কেন্দ্রীয় গম্বুজটি সোনার অর্ধচন্দ্রাকৃতির মুকুটযুক্ত। আর্কিটেকচারাল কমপ্লেক্সে মূল সজ্জা উপাদানগুলির সাথে সজ্জিত চারটি সরু মিনার রয়েছে। প্রথম স্তরের ক্ষেত্রফল ৩,৪৪৪ মি২ (৩৭,০৭০ ফু২) , মহিলাদের জন্য দ্বিতীয় স্তরের উদ্দেশ্য ১,৬০৯ মি২ (১৭,৩২০ ফু২) ।

তথ্যসূত্র
---------

1. ↑  Türkmenistanyň Prezidenti Lebap welaýatynyň baş metjidiniň açylyşyna gatnaşdy
2. ↑  "Президент Туркменистана принял участие в открытии мечети в Лебапском велаяте"। ২৮ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০২১।
**ভবাই নৃত্য** বা ভাওয়াই নৃত্য হল উত্তর ভারতের রাজস্থান রাজ্যের একটি জনপ্রিয় লোকনৃত্যের একটি ধারা। এই নৃত্যশৈলী অত্যন্ত কঠিন ও এর পরিবেশন পদ্ধতি অত্যন্ত রোমহর্ষক। এই নৃত্য পরিবেশনার সময় সময় পুরুষ বা মহিলা নৃত্যশিল্পীরা অনেকগুলি মাটির পাত্র বা পিতল/ধাতুর কলসের তাদের মাথায় রেখে একপায়ে বা এক পায়ের আঙ্গুলে ভর দিয়া ঘুরপাক খেয়ে নেচে তাদের মধ্যে ভারসাম্য বজায় রাখে এবং তারপর তলোয়ারের ধারালো ফলায়, পিতল/ধাতুর থালি (প্লেট) এর ধারালো কোনায় এবং ভাঙা কাঁচের উপর পা রেখে নৃত্য পরিবেশনা করে।

ভারতের প্রথম ভবাই নৃত্যশিল্পী ছিলেন শ্রীমতি কৃষ্ণা ব্যাস ছাঙ্গানি, যিনি রাজস্থানের যোধপুরে জন্মগ্রহণ করেছিলেন।

নৃত্য পরিবেশনার সময় ঘোমটা পরিহিত মহিলা নৃত্যশিল্পীরা তাদের মাথায় প্রায় ২২ টি কলস পরপর সাজিয়ে রাখে। এই ২২ টির মধ্যে ৯ টি কলসে আগুন জ্বালানো হয়। সেই জ্বলন্ত কলস ও বাকি সকল কলস মাথায় নিয়ে নৃত্যশিল্পী বাজনার তালে তালে কোনও ধারালো বস্তু যেমন তলোয়ারের ধারালো ফলা, পিতল বা যেকোনো ধাতুর থালার ধারালো কোনা অথবা ভাঙা কাঁচের উপর নৃত্য পরিবেশনা করে। নৃত্যকালে মস্তকে স্থাপিত কলসগুলি যাতে পড়ে না যায় তার জন্য তাদের মধ্যে ভারসাম্যও বজায় রাখতে হয়। এই বিপজ্জনক ও ক্ঠিন নাচের শৈলী দর্শকদের মনে তুমুল উত্তেজনা সৃষ্ট করে তার মনোরঞ্জন করে। 

মহিলা নৃত্যশিল্পীদের নাচের সময় পুরুষ শিল্পীরা সুরেলা গান গেয়ে এবং পাখোয়াজ, ঢোলক, ঝাঁঝর, সারেঙ্গী ও হারমোনিয়াম ইত্যাদি বাদ্যযন্ত্র বাজিয়ে নাচে সংগত করে।

ইতিহাস
------

ঐতিহ্যগতভাবে, রাজস্থানের জাট, ভীল, রায়গড়, মীনা, কুমহার এবং কালবেলিয়া সম্প্রদায়ের মহিলা শিল্পীরা নৃত্যের এই বিশেষ ধারার উদ্ভাবক। এই সম্প্রদায়ের মহিলারা মাথায় একের পর এক ঘড়া সাজিয়ে মরু অঞ্চলের দূরদূরান্ত থেকে জল নিয়ে আসত। মনে করা হয় তাদের এই দক্ষতাকে কাজে লাগিয়েই তারা এই নৃত্যশৈলীর উদ্ভাবন করেছে।

তথ্যসূত্র
---------

1. ↑  Sharma, K. C. (2015). Dance Drama and Music: A Trinity of Indian Culture and Literature. *International Journal of Literary Studies*, *5*(3), 127.
2. ↑  Mehta, D. Cultural Consciousness: Elements of Gujarati Folk Forms in Dance Movement Psychotherapy.
3. ↑  Arora, Sakshi (২০১৯-০৯-২৫)। "Bhavai Dance - History, Costume, Performance , Facts & Trivia"। *Gujarat Travel Blog* (ইংরেজি ভাষায়)। সংগ্রহের তারিখ ২০২০-০৯-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মালিক মিরন বক্স** (উর্দু: میران بخش‎‎; জন্ম: ২০ এপ্রিল, ১৯০৭ - মৃত্যু: ৮ ফেব্রুয়ারি, ১৯৯১) তৎকালীন ব্রিটিশ ভারতের রাওয়ালপিন্ডি এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে রাওয়ালপিন্ডি দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন **মিরন বক্স**।

প্রথম-শ্রেণীর ক্রিকেট
---------------------

১৯৪৯-৫০ মৌসুম থেকে ১৯৫৮-৫৯ মৌসুম পর্যন্ত মিরন বক্সের প্রথম-শ্রেণীর খেলোয়াড়ী জীবন চলমান ছিল। দীর্ঘদেহী অফ স্পিনার ছিলেন তিনি। ৫০ বছর বয়সে রেলওয়েজের বিপক্ষে ৫/৮১ পান।

১৯৪৮-৪৯ মৌসুমে সফররত ওয়েস্ট ইন্ডিজ একাদশের বিপক্ষে দুইদিনের খেলায় পাঁচ-উইকেট লাভ করেছিলেন। কম্বাইন্ড সার্ভিসেসের বিপক্ষে পান ৪/৪১ ও ৫/৩১। এরপর, পরবর্তী শীতকালে কমনওয়েলথ একাদশের মুখোমুখি হন। ১৯৪৯-৫০ মৌসুমে কমনওয়েলথ একাদশের বিপক্ষে আরও একটি দুইদিনের খেলায় ১০ উইকেট পান। তন্মধ্যে, জর্জ হ্যাডলি ও ক্লাইড ওয়ালকট তার শিকারে পরিণত হয়েছিলেন।৫/১৯ নিয়ে সফরকারীদেরকে ৮১ রানে গুটিয়ে দেন। এরপর দ্বিতীয় ইনিংসে ৫/৬৩ পান।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন মিরন বক্স। ২৯ জানুয়ারি, ১৯৫৫ তারিখে লাহোরে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এরপর, ১৩ ফেব্রুয়ারি, ১৯৫৫ তারিখে পেশাওয়ারে একই দলের বিপক্ষে সর্বশেষ টেস্টে অংশ নেন তিনি। দুই টেস্টে অংশ নিয়ে কেবলমাত্র দুই উইকেটের সন্ধান পেয়েছিলেন। তবে, প্রথম-শ্রেণীর ক্রিকেটে ১৯ গড়ে উইকেট পেয়েছিলেন।

৪৭ বছর ২৮৪ দিন বয়সে লাহোরে বাগ ই জিন্নায় সফরকারী ভারতের বিপক্ষে প্রথম টেস্টে অংশ নেন। এরফলে টেস্ট ক্রিকেটে দ্বিতীয় বয়োঃজ্যেষ্ঠ খেলোয়াড় হিসেবে অভিষেক ঘটে মিরন বক্সের। কেবলমাত্র জেমস সাউদার্টন তার তুলনায় এগিয়ে রয়েছেন। এ খেলাটি তার দ্বিতীয় প্রথম-শ্রেণীর খেলা ছিল। পাঁচ বছর পূর্বে প্রথম-শ্রেণীর ক্রিকেটে অভিষেক ঘটলেও কোন উইকেট লাভে সক্ষমতা দেখাতে পারেননি।

দ্বিতীয় টেস্টে পানানমাল পাঞ্জাবী ও বিজয় মাঞ্জরেকারকে বোল্ড করেন। তন্মধ্যে, মাঞ্জরেকার শূন্য রানে বিদেয় নিয়েছিলেন।

অবসর
----

সংক্ষিপ্তভাবে টেস্ট খেলোয়াড়ী জীবন শেষ হবার পর ১৯৫৮-৫৯ মৌসুম পর্যন্ত পাকিস্তানে প্রথম-শ্রেণীর খেলা চালিয়ে যেতে থাকেন। এ পর্যায়ে তার বয়স ছিল ৫১ বছর। নিজস্ব শেষ খেলায় পেশাওয়ারের বিপক্ষে ৪/৪৫ পেয়েছিলেন। ১৯৫৬-৫৭ মৌসুমে কম্বাইন্ড সার্ভিসেসের সদস্যরূপে ব্যক্তিগত সেরা বোলিং পরিসংখ্যান গড়েন। ঢাকায় পূর্ব পাকিস্তান হোয়াইটসের বিপক্ষে ৬/১৫ পান।
রাওয়ালপিন্ডি মাঠে কোচ ও মাঠ কর্মকর্তার ভূমিকায় অবতীর্ণ হন।

৮ ফেব্রুয়ারি, ১৯৯১ তারিখে ৮৪ বছর বয়সে রাওয়ালপিন্ডির ঢোক রাতা এলাকায় মিরন বক্সের দেহাবসান ঘটে।

তথ্যসূত্র
---------

1. ↑  *Wisden* 1992, pp. 1263-64.
2. ↑  "Fantastic Mr Fox"। *ESPN Cricinfo*। সংগ্রহের তারিখ ২৪ এপ্রিল ২০১৯।
3. ↑  Rawalpindi v Peshawar 1958-59
4. ↑  East Pakistan Whites v Combined Services 1956-57

আরও দেখুন
---------

* ওয়ালিস ম্যাথিয়াস
* ইমতিয়াজ আহমেদ
* কমনওয়েলথ একাদশ ক্রিকেট দল
* পাকিস্তানি টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে মিরন বক্স উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মিরন বক্স  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
সেনবাগ সরকারি কলেজ নোয়াখালী জেলার সেনবাগ উপজেলায় অবস্থিত স্নাতক পর্যায়ের একমাত্র সরকারি শিক্ষাপ্রতিষ্ঠান। এটি সেনবাগ পৌরসভায় অবস্থিত। এটি প্রতিষ্ঠিত হয় ১৯৭৭ সালে।

প্রতিষ্ঠা
---------

স্বাধীনতা পরবর্তী সময়ে সেনবাগ থানা সদরে বেশ কয়েকজন প্রতিভাময় রাজনীতিবিদ,বিদ্যানুরাগী এবং প্রগতিশীল সমাজকর্মীদের চিন্তা চেতনায় সেনবাগে উচ্চ শিক্ষাপ্রতিষ্ঠান
গড়ার বিষয়টি গুরুত্ব পায়। ১৯৭৭ সালে ডা. টি. আই.এম নুরুজ্জামান চৌধুরী (প্রাক্তন এম,এল.এ), জনাব আবদুস সোবহান (সাবেক এম.পি), জনাব আবদুর রহমান (সাবেক এম.পি), জনাব কর্ণেল ছাদেক (বর্তমানঅ:বিগ্রেডিয়ার), জনাব মলেকুজ্জামান, জনাব মোলভী দীন ইসলাম, জনাব রায়দুল হোসেন (তাজু) প্রমুখের ঐকান্তিক প্রচেষ্টায় এবং তৎকালীন সার্কেল অফিসার জনাব আনোয়ার উল্যাহর পৃষ্ঠপোষকতায় সেনবাগ কলেজ প্রতিষ্ঠিত হয়। ১৯৭৭ সালের ০১ জুলাই থেকে সেনবাগ কলেজ সেনবাগের গণ-মানুষের উচ্চ শিক্ষার পথিকৃৎ হিসেবে যাত্রা শুরু করে। জনাব টি.আই.এম নুরুজ্জামান চৌধুরী সভাপতি ও জনাব দীন ইসলাম মৌলভী সম্পাদক হিসেবে কলেজের প্রথম পরিচালনা কমিটির দায়িত্ব পালন করেন। প্রথম অধ্যক্ষ হিসেবে নিয়োগ পান জনাব মো.কামরুজ্জামান। ১৯৭৭ সালে উচ্চ মাধ্যমিক কলেজ হিসেবে কুমিল্লা বোর্ডের অধিভুক্তি লাভ করে। এরপর ১৯৮৮ সালের ২৯ মার্চ কলেজটি সরকারিকরণ হয়।

ভবন
---

০৪ টি বহুতল বিশিষ্ট একাডেমিক ভবন , একটি ০৬ তলা ভবনের নির্মাণাধীন আছে । সুপরিসর ০১ টি লাইব্রেরী , ০১ টি প্রশাসনিক ভবন , ০১ টি শিক্ষক মিলনায়তন , একটি সভাকক্ষ , ০১ আইসিটি ল্যাব , ০১ টি মসজিদ , ০১ টি শহীদ মিনার , ০১ টি বড় খেলার মাঠ প্রভৃতি।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৩ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০২০।
লুনার অরবিটাল স্টেশনের একটি প্রস্তাব  
**এ.** ডকিং পোর্ট  
**বি.** সৌর প্যানেল
**লুনার অরবিটাল স্টেশন** চাঁদের কক্ষপথে প্রস্তাবিত একটি রুশ মহাকাশ স্টেশন। স্টার সিটির গ্যাগারিন মহাকাশচারী প্রশিক্ষণ কেন্দ্রে ২০০৭ সালে একটি সম্মেলনে নকশাটি উপস্থাপন করা হয়। এটি পরিকল্পিত রুশ চন্দ্র অবকাঠামোর দুটি অংশের একটি, অন্য অংশটি চাঁদের পৃষ্ঠে অবস্থান করবে।

এলওএস-এর ছয়টি ডকিং বন্দর, যোগাযোগের জন্য একটি উচ্চ-শক্তি অ্যান্টেনা, চালচলন ও মনোভাব নিয়ন্ত্রণ ইঞ্জিন, সৌর প্যানেল এবং একটি রোবোটিক আর্ম থাকবে। স্টেশনের উপাদানসমূহ আঙ্গারা রকেটের একটি অতি ভারী সংস্করণের শীর্ষে স্থাপন করে উৎক্ষেপণ করা হবে।

আন্তর্জাতিক চন্দ্র গেটওয়েতে রাশিয়া তার ভূমিকা নিয়ে অসন্তুষ্টি প্রকাশ করে, যা দেশটিকে তার নিজস্ব চন্দ্র কেন্দ্রের পরিকল্পনা নিয়ে এগিয়ে যেতে প্ররোচিত করে। প্রথম এলওএস মডিউলের উৎক্ষেপণ ২০২৫ সালের করার প্রস্তাব রাখা হয়েছে। অন্যান্য প্রতিবেদনে বলা হয়, যে নাসা এখন আন্তর্জাতিক গেটওয়েতে রাশিয়ার পূর্ণ অংশগ্রহণকে মেনে নিয়েছে। রসকসমসের মহাপরিচালক দিমিত্রি রাগোইজেন ২০২০ সালের অক্টোবর মাসে বলেন যে রসকসমসের অংশ গ্রহণের ক্ষেত্রে লুনার গেটওয়ে প্রোগ্রামটি খুব "মার্কিন যুক্তরাষ্ট্রকেন্দ্রিক"। রসকসমস ২০২১ সালের জানুয়ারি মাসে ঘোষণা করে, যে তারা লুনার গেটওয়ে কার্যক্রমে অংশ গ্রহণ করবে না।

তথ্যসূত্র
---------

1. ↑  "Lunar Orbital Station, LOS"। Russian Space Web। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Russia skeptical about participating in lunar Gateway"। SPACENEWS। ১২ অক্টোবর ২০২০। সংগ্রহের তারিখ ২২ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  ""Роскосмос" подтвердил выход из лунного проекта Gateway"। Interfax। ২৫ জানুয়ারি ২০২১। সংগ্রহের তারিখ ২২ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* চন্দ্র অরবিটাল স্টেশন, এলওএস
**স্কাল-ব্জাং-থুব-ব্স্তান-দ্বাং-ফ্যুগ** (তিব্বতি: སྐལ་བཟང་ཐུབ་བསྟན་དབང་ཕྱུག, ওয়াইলি: *skal bzang thub bstan dbang phyug*) (১৮৫৬-১৯১৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ 'জাম-দ্ব্যাংস-ব্ঝাদ-পা (ওয়াইলি: *'jam-dbyangs bzhad-pa*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

স্কাল-ব্জাং-থুব-ব্স্তান-দ্বাং-ফ্যুগ ১৮৫৬ খ্রিষ্টাব্দে তিব্বতের স্দে-দ্গে (ওয়াইলি: *sde dge*) অঞ্চলের ব্ক্রা-শিস-ল্হা-লুং (ওয়াইলি: *bkra shis lha lung*) নামক স্থানে জন্মগ্রহণ করেন। তার পিতার নাম ছিল গ্ঝান-ফান-দ্গে-লেগ্স-'ব্যুং-গ্নাস (ওয়াইলি: *gzhan phan dge legs 'byung gnas*) এবং মাতার নাম ছিল গ্ঝান-ফান-ছোস-'ত্শো (ওয়াইলি: *gzhan phan chos 'tsho*)। জন্মের পর তার নাম রাখা হয় দ্বাং-ছেন-স্তোব্স-র্গ্যাস (ওয়াইলি: *dbang chen stobs rgyas*)। চার বছর বয়সে তাকে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো (ওয়াইলি: *blo bzang thub bstan 'jigs med rgya mtsho*) নামক তৃতীয় 'জাম-দ্ব্যাংস-ব্ঝাদ-পা (ওয়াইলি: *'jam-dbyangs bzhad-pa*) উপাধিধারী বৌদ্ধ লামার পুনর্জন্ম রূপে চিহ্নিত করা হয়। শেস-রাব-র্গ্যা-ম্ত্শো নামক এক ভিক্ষু তাকে শিক্ষার্থীর শপথ প্রদান করেন ও তার নতুন নাম রাখেন স্কাল-ব্জাং-থুব-ব্স্তান-দ্বাং-ফ্যুগ। কুড়ি বছর বয়সে তিনি লাসা শহরে যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে চার বছর শিক্ষালাভ করেন ও এই সময় ভিক্ষুর শপথ লাভ করেন। ১৮৭৯ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের (ওয়াইলি: *bla-brang bkra-shis-'khyil*) একটি হেবজ্র তন্ত্র মহাবিদ্যালয় স্থাপন করেন এবং ১৮৮৩ খ্রিষ্টাব্দে এই বিহারের প্রধানের দায়িত্ব লাভ করেন। ১৮৯৮ খ্রিষ্টাব্দে তিনি বেজিং যাত্রা করেন। ১৯০৩ খ্রিষ্টাব্দে তিনি আমদো অঞ্চলে ফিরে এসে দ্গা'-ল্দান-ছোস-'ফেল-লিং বৌদ্ধবিহার স্থাপন করেন। পরবর্তীকালে তিনি নবম পাঞ্চেন লামার নিকট শিক্ষালাভ করেন।

তথ্যসূত্র
---------

1. ↑  Dorje, Sonam (2012-07)। "The Fourth Jamyang Zhepa, Kelzang Tubten Wangchuk"। *The Treasury of Lives: Biographies of Himalayan Religious Masters*। সংগ্রহের তারিখ 2014-07-16।  এখানে তারিখের মান পরীক্ষা করুন: `|তারিখ=` (সাহায্য)

|
|  |
| পূর্বসূরীব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো | **স্কাল-ব্জাং-থুব-ব্স্তান-দ্বাং-ফ্যুগ  চতুর্থ 'জাম-দ্ব্যাংস-ব্ঝাদ-পা** | উত্তরসূরীব্লো-ব্জাং-'জাম-দ্ব্যাংস-য়ে-শেস-ব্স্তান-পা'ই-র্গ্যাল-ম্ত্শান |
|

| * দে
* স
'জাম-দ্ব্যাংস-ব্ঝাদ-পা |
| --- |
| 
* ১)  ঙ্গাগ-দ্বাং-ব্রত্সোন-'গ্রুস
* ২) দ্কোন-ম্ছোগ-'জিগ্স-মেদ-দ্বাং-পো
* ৩) ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো
* ৪) স্কাল-ব্জাং-থুব-ব্স্তান-দ্বাং-ফ্যুগ
* ৫) ব্লো-ব্জাং-'জাম-দ্ব্যাংস-য়ে-শেস-ব্স্তান-পা'ই-র্গ্যাল-ম্ত্শান
* ৬) ব্লো-ব্জাং-'জিগ্স-মেদ-থুব-ব্স্তান-ছোস-ক্যি-ন্যি-মা

 |
**আইলীন মেরি কলিন্স** (জন্ম ১৯ নভেম্বর ১৯৬৫) নাসার অবসরপ্রাপ্ত নভোচারী এবং মার্কিন যুক্তরাষ্ট্রের বিমান বাহিনীর সেনাপতি । প্রাক্তন সামরিক প্রশিক্ষক ও পরীক্ষামূলক পাইলট। কলিন্স ছিলেন প্রথম মহিলা পাইলট এবং একটি মহাকাশগামী যানের প্রথম মহিলা কমান্ডার। তার কাজের জন্য তাকে বেশ কয়েকটি পদক দেওয়া হয়েছিল। সেনাপতি কলিন্স মহাশূন্যে ৩৮ দিন ৮ ঘণ্টা ২০ মিনিট অবস্থান করেছেন। কলিন্স ইউএসএএর বোর্ড সদস্য হিসাবে পরিষেবা সহ বেসরকারী আগ্রহগুলি অনুসরণ করার জন্য ১ মে, ২০০৬ সালে অবসর নেন।

জীবনের প্রথমার্ধ
----------------

কলিন্সের জন্ম নিউ ইয়র্কের এলমিরায় । তার বাবা-মা হলেন জেমস ই এবং রোজ মেরি কলিন্স। আইরিশ আমেরিকান ২০১৬ সালের হল অফ ফেমের অন্তর্ভুক্ত হওয়ার সময় তিনি যে ভাষণ দিয়েছিলেন সে অনুসারে, তাঁর পূর্বপুরুষরা ১৮০০ এর দশকের মাঝামাঝি আমেরিকাতে এসে পেনসিলভেনিয়া এবং নিউ ইয়র্কের এলমিরায় বসতি স্থাপন করেছিলেন। তার তিন ভাইবোন রয়েছে। ছোটবেলায় তিনি গার্ল স্কাউটসে অংশ নিয়েছিলেন এবং মহাকাশ বিমান ও পাইলট হওয়ার ক্ষেত্রে উভয়ই আগ্রহ প্রকাশ করেছিলেন।

১৯৭৪ সালে এলমিরা ফ্রি একাডেমী থেকে স্নাতক করার পরে, কলিন্স কর্নিং কমিউনিটি কলেজে পড়েন যেখানে তিনি ১৯৭৬ সালে গণিত / বিজ্ঞানে সহযোগী ডিগ্রি অর্জন করেছিলেন। তিনি ১৯৭৮ সালে স্যারাকিউজ বিশ্ববিদ্যালয় থেকে গণিত ও অর্থনীতিতে স্নাতক ডিগ্রি অর্জন করেন, ১৯৮৬ সালে স্ট্যানফোর্ড বিশ্ববিদ্যালয় থেকে অপারেশন গবেষণায় স্নাতক ডিগ্রি অর্জন করেন এবং ১৯৮৯ সালে ওয়েবস্টার বিশ্ববিদ্যালয় থেকে মহাকাশ ব্যবস্থাপনায় আর্টস ডিগ্রি অর্জন করেন।

বিমান বাহিনীর পেশা
------------------

সিরাকিউজ থেকে স্নাতক করার পরে তিম ওকলাহোমার ভ্যানস এয়ার ফোর্স বেসে স্নাতক পাইলট প্রশিক্ষণের জন্য নির্বাচিত চার মহিলার মধ্যে তিনি ছিলেন। তার পাইলট উইংস উপার্জনের পরে, তিনি ক্যালিফোর্নিয়ার ট্র্যাভিস এয়ার ফোর্স বেসে সি -১৪১ স্টারলিফটার স্থানান্তরিত হওয়ার আগে তিন বছর টি -৩৮ টালন প্রশিক্ষক পাইলট হিসাবে ভান্সে অবস্থান করেছিলেন। ১৯৮৬ থেকে ১৯৮৯ অবধি, তাকে কলোরাডোর মার্কিন বিমান বাহিনী একাডেমিতে নিয়োগ দেওয়া হয়েছিল, যেখানে তিনি গণিতে সহকারী অধ্যাপক এবং টি -৪১ প্রশিক্ষক পাইলট ছিলেন। ১৯৮৯ সালে, কলিন্স মার্কিন বিমান বাহিনী পরীক্ষা পাইলট স্কুলে অংশ নেওয়া দ্বিতীয় মহিলা পাইলট হয়ে ৮৯ম শ্রেণিতে স্নাতক হন। ১৯৯০ সালে তিনি নভোচারী প্রোগ্রামের জন্য নির্বাচিত হয়েছিলেন।

কলিন্স ১৯৮৭ সালে পাইলট প্যাট ইয়ংসকে বিয়ে করেছিলেন; তাদের দুটি সন্তান আছে.

তথ্যসূত্র
---------

1. ↑  "Today in History – Syracuse University Graduate Eileen Collins Chosen as First Woman to Pilot Space Shuttle"। *Onondaga Historical Association* (ইংরেজি ভাষায়)। ২০১৫-০৩-১৮। সংগ্রহের তারিখ ২০১৯-০৫-১৪।
2. ↑  "Girl Scout Astronauts"। NASA। ২০১১-০৭-২১ তারিখে মূল থেকে আর্কাইভ করা। সংগ্রহের তারিখ ২০১৩-০৬-২০।
3. ↑  *USAF Test Pilot School 50 Years and Beyond*। Privately Published। ১৯৯৪। পৃষ্ঠা 241।
4. ↑  Brady, James (২০০৬-০৩-১২)। "In Step With... Eileen Collins"। parade.com। অক্টোবর ১৭, ২০০৬ তারিখে মূল থেকে আর্কাইভ করা। সংগ্রহের তারিখ ২০০৭-০২-০৮।

বহিঃসংযোগ
---------

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র
* চেক প্রজাতন্ত্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
**স্কারলেট মেলিশ উইলসন** একজন ব্রিটিশ অভিনেত্রী, মডেল এবং নৃত্যশিল্পী যিনি ভারতীয় শোবিজ শিল্পে কাজ করেন। তিনি কোরিওগ্রাফার হিসাবেও কাজ করেন এবং বেশ কয়েকটি প্রকল্পে কাজ করেছেন। এই ক্ষেত্রে প্রশিক্ষিত হওয়ায় নীল চোখের ভদ্রমহিলার দুর্দান্ত অভিনয় গুণ রয়েছে। মেলিশের কাছে আকর্ষণীয় পরিসংখ্যান এবং একটি দুর্দান্ত মুখ রয়েছে যার মাধ্যমে সে যে কাউকে আকর্ষণ করতে পারে। এখন তিনি ভারতীয় মিডিয়া ইন্ডাস্ট্রির নিয়মিত মুখ।

প্রথম জীবন ও পেশা
-----------------

স্কারলেটের জন্মু ১৯৮৯ সালের ৯ ই মে । কেন্টের ফোকস্টোন শহরে তার বেড়ে ওঠা। তার মা রোজালিন্ড একজন নর্তকী ছিলেন । স্কারলেট হাঁটতে পারার সাথে সাথে নাচতে শুরু করেছিলেন। তিনি শীঘ্রই গান এবং অভিনয় শুরু করেছিলেন। ১৩ বছর বয়সে ক্যারোসেলের একটি পেশাদার প্রযোজনায় লুইস চরিত্রে অভিনয় করেছিলেন । তিনি ফেমের একটি পেশাদার প্রযোজনা 'কারম্যান' তে মূল চরিত্রে অভিনয় করেছিলেন।১৬ বছর বয়সে স্কারলেট টিফানি থিয়েটার কলেজে যোগদান করেছিলেন যেখানে তিনি ৩ বছর ধরে পারফর্মিং আর্টসে প্রশিক্ষণ নিয়েছিলেন।কলেজের পরে স্কারলেটকে ভারতে একটি মডেলিং চুক্তির প্রস্তাব দেওয়া হয়েছিল। শীঘ্রই দিবাকর বন্দ্যোপাধ্যায়ের সাংহাইতে টিনা রায় হিসাবে তাকে তার প্রথম চলচ্চিত্রের প্রস্তাব দেওয়া হয়েছিল।তিনি অভিনয় ও মডেল কাজ চালিয়ে যাচ্ছেন ভারতে এবং ইংল্যান্ডে ।

ব্যক্তিগত জীবন
--------------

কমনীয় স্কারলেট মেলিশ উইলসন গত বছরের আগস্ট মাসে প্রভেশ রানাকে এক ঐতিহ্যবাহী বিবাহ অনুষ্ঠানের মাধ্যমে বিয়ে করেছিলেন। এখন তিনি মুম্বইয়ে স্বামীর সাথে সুখী বিবাহিত জীবন কাটাচ্ছেন।

অভিনয়
------

  

* ২০১৯ ড্রাইভার রামুদু তে বিশেষ গান
* ২০১৯ দ্য বডি ('ঝালক দেখলা জা রিলোডেড' গানে নর্তকী)
* ২০১৯ দ্য লাস্ট ফাউস তে হেলেনা হিসেবে
* ২০১৯ কাল্কি ২
* ২০১৮ দিল বেহলা দুন তেরা: টিয়া বাজপাই ফুট (ভিডিও সংক্ষিপ্ত)
* ২০১৮ দশেহেরা তে আইটেম গার্ল
* ২০১৮ গোল্ড এ জাজ ক্লাব নর্তকী
* ২০১৭ থেরান আধিগরাম ওন্দ্রু তে নর্তকী
* ২০১৫ বাহুবলী তে কমলা ব্লাউজে নৃত্যশিল্পী
* ২০১৪ ইয়াভাদু তে আইটেম অভিনেত্রী
* ২০১৪ জিলা তে বিশেষ উপস্থিতি
* ২০১৩ বাজতে রাহো তে আইটেম নম্বর
* ২০১২ প্রতিভা
* ২০১২ ক্যামেরাম্যান গঙ্গাথো রামবাবু তে আইটেম অভিনেত্রী
* ২০১২ সাংহাই তে টিনা রায়
* ২০১৫ ঝালক দিখলা জা (টিভি সিরিজ)এ প্রতিযোগী- পর্ব # ৮.১
* ২০১৩ আর ... রাজকুমার এ গানে বিশেষ উপস্থিতি

তথ্যসূত্র
---------

1. ↑  "Scarlett Wilson Height, Weight, Age, Boyfriend, Husband, Biography & More » StarsUnfolded"। *StarsUnfolded* (ইংরেজি ভাষায়)। সংগ্রহের তারিখ ২০১৯-১২-০৭।

বহিঃসংযোগ
---------

* ইন্টারনেট মুভি ডেটাবেজে স্কারলেট মেলিশ উইলসন (ইংরেজি)
* টুইটারে স্কারলেট মেলিশ উইলসন
* ফেসবুকে স্কারলেট মেলিশ উইলসন
* ইন্সটাগ্রামে স্কারলেট মেলিশ উইলসন
২০০০-০৮ সালে স্কাই স্পোর্টস দেখার লেখ
**স্কাই স্পোর্টস** একটি ব্রিটিশ টেলিভিশন ক্রীড়া সম্প্রচার চ্যানেল। এটি স্যাটেলাইট পে-টিভি (পরিশোধ বাবদ প্রদর্শন) প্রতিষ্ঠান স্কাই এর অধীনে পরিচালিত হয়। স্কাই স্পোর্টস যুক্তরাজ্য ও আয়ারল্যান্ডের সর্বাধিক প্রভাব বিস্তারকারী পরিশোধ-বাবদ-প্রদর্শন টিভি চ্যানেল। ১৯৯১ সাল থেকেই ব্রিটিশ ক্রীড়াশিল্পের বাণিজ্যিকীকরণে উল্লেখযোগ্য ভূমিকা রাখছে। এমনকি এটি যে খেলা সম্প্রচার করে, সেটিরও কাঠামোগত পরিবর্তন আনয়নে ভূমিকা রাখে। এই কাঠামোগত পরিবর্তনগুলোর মধ্যে সবচেয়ে উল্লেখযোগ্য হলো- ১৯৯২ সালে দ্য ফুটবল লিগ ও প্রিমিয়ার লিগের ভাঙন সৃষ্টি।

স্কাই স্পোর্টসের প্রধান অনুষ্ঠানসমূহ (প্রিমিয়ার লিগ, ফুটবল, ক্রিকেট, গলফ, এফওয়ান অ্যাকশন ও অ্যারেনা) একই প্যাকেজে সম্প্রচার করা সম্ভব হয়। যুক্তরাজ্য ও আয়ারল্যান্ডে প্রত্যেক স্যাটেলাইট কেবলে এই চ্যানেলটি দেখা যায়। এর বিভাগগুলো হলো- স্কাই স্পোর্টস নিউজ, স্কাই স্পোর্টস রেসিং ও স্কাই স্পোর্টস মিক্স। রব ওয়েবস্টার এক ব্যবস্থাপক।

ইতিহাস
------

### ১৯৮৯-১৯৯১

ব্রিটিশ স্যাটেলাইট ব্রডকাস্টিং ১৯৯০ সালের ২৫ মার্চ ব্রিটিশ স্পোর্টস চ্যানেল পরিচালনা করত। দ্য কম্পিউটার চ্যানেল এবং বিএসবি (ব্রিটিশ স্যাটেলাইট ব্রডকাস্টিং)-এর তরঙ্গদৈর্ঘ্য একই ছিল। স্পোর্টস চ্যানেল যখন সম্প্রচারিত হত না, তখনই কম্পিউটার চ্যানেল সম্প্রচারিত হত। ১৯৯০ এর ২ নভেম্বর বিএসবি ও স্কাই টেলিভিশন পিএলসি একীভূত হয়ে ব্রিটিশ স্কাই ব্রডকাস্টিং চ্যানেল গঠন করে।

১৯৮৯ সালে স্কাই টেলিভিশন ইউরোপিয়ান ব্রডকাস্টিং ইউনিয়ন এর সাথে যৌথভাবে "ইউরোস্পোর্ট" নামে আরেকটি স্পোর্টস নেটওয়ার্ক প্রতিষ্ঠা করে। ১৯৯১ সালে ইউরোস্পোর্টের বিরুদ্ধে প্রতিযোগী স্ক্রিনপোর্ট মামলা করে। স্ক্রিনপোর্ট অভিযোগ করে, ক্রীড়াঙ্গনে প্রতিযোগিতামূলক আবহ নষ্ট করার জন্য ইউরোস্পোর্ট দায়ী ।  ১৯৯১ সালে স্কাই ইউরোপোর্ট থেকে আলাদা হয়ে যায়। ইউরোপোর্টকে টিএফওয়ান গ্রুপের কাছে বিক্রি করে দেওয়া হয় এবং এটি স্ক্রিনপোর্টের সাথে একীভূত হয়।

### ১৯৯১-১৯৯৮

১৯৯১ সালের ২০ এপ্রিল দ্য স্পোর্টস চ্যানেলের নাম পাল্টে স্কাই স্পোর্টস করা হয়। সদ্য উৎক্ষেপিত অ্যাস্ট্রা ওয়ানবির সাহায্যে এটি সম্প্রচার শুরু করে। বিএসবির মার্কোপোলো স্যাটেলাইটেও একই সাথে সম্প্রচার শুরু করে। ইতোপূর্বে রাগবি ও গলফ খেলা সম্প্রচারিত হত। তারপর স্কাই স্পোর্টস জার্মান ও ইতালীয় লিগের স্বত্ব কিনে সেগুলোও সম্প্রচার করতে শুরু করে। চ্যানেলটি প্রথমে সংকেতাবদ্ধ বা এনক্রিপটেড হলেও পরবর্তীতে বিনামূল্যে সম্প্রচার শুরু হয়। তবে এটি দেখতে সেসময় ভিডিওক্রিপ্ট ডিকোডার বা সংকেত সমাধানকারী ব্যবহার করা হত। তবে ভিডিওক্রিপ্ট ডিকোডার শুধু যুক্তরাজ্যে পাওয়া যেত, যাতে করে যুক্তরাজ্য ও আয়ারল্যান্ডের বাইরে কোথাও এটি সম্প্রচারিত না হয়।

১৯৯২-৯৩ মৌসুমে প্রিমিয়ার লিগ সম্প্রচার শুরুর পরই এটি সুপরিচিত হয়ে ওঠে।

তথ্যসূত্র
---------

1. ↑  "EUR-Lex - 31991D0130 - EN - EUR-Lex"। *eur-lex.europa.eu*।

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন